[{"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000006", "text": "Kuna oleme Petserimaa so\u0303brad, soovisime kuningriigi pa\u0308evast ka ta\u0308navu osa vo\u0303tta ja pa\u0308eva vaimsele sisustamisele kaasa aidata. Tuli va\u0308lja mo\u0303telda so\u0303num, millega soovisime kuningriigi pa\u0308evast osavo\u0303tjaid ro\u0303o\u0303mustada. Selle so\u0303numi ma\u0308ngis meile ka\u0308tte ajalugu ise. Sajand tagasi toimunud Eesti Vabadusso\u0303da ja selle su\u0308ndmused Petserimaal on va\u0308hetuntud ja \u2013 teatud. Kui sellele lisada veel Petserimaa osa Eesti kaitsepoliitikas, Petserimaalt pa\u0308rit ja selle maakonnaga seotud Eesti Vabaduse Risti kavalerid ning soomepoisid, saime so\u0303jaajaloo sisuka loengukava. Et meie pakutud teema kiitsid heaks ka kuningriigi pa\u0308eva korraldajad, siis olime rahul ko\u0303ik."}, {"text_idx": "#000007", "text": "Et Petserimaa Suveu\u0308likooli esinejateks olid oma ala parimad asjatundjad, kelleks olid mainitud teemade ja\u0308rjekorras ajaloolased Urmas Salo, Peeter Kaasik, Jaak Pihlak ning Peep Pillak, siis oli, mida kuulata. Oli nii, et petserimaalased andsid oma panuse Eesti Vabariigi loomisse ja kaitsmisse, aga kui 1944. aastal Petserimaa sattus kahekordse okupatsiooni alla, siis taasiseseisvunud Eesti Vabariik ei tegele vajalikul ma\u0308a\u0308ral Petserimaalaste maa ja omandi kaitsmisega. Va\u0308gisi ja\u0308a\u0308b ko\u0303lama Suure ja Va\u0308ikese Peetri muinasjutu so\u0303num."}, {"text_idx": "#000010", "text": "Ta\u0308nuso\u0303nad Seto Kuningriigi pa\u0308eva korraldajale Aarne Leimale, kes meid alati lahkesti vastu vo\u0303tab ja meie suveu\u0308likooli telgile va\u0308a\u0308rika koha leiab. Ka kuningriigi pa\u0308eva mikrofonireklaam tutvustas meie loenguprogrammi ja kellaaegu ta\u0308pselt nii nagu soovisime. Kui kaks aastat tagasi kuningriigipa\u0308evalised meie telgist mo\u0308o\u0308dusid, mo\u0303tlesid mo\u0303nedki endamisi, et tore, et \u201eVanemuise\u201c selts oma kandlelipuga on ka kohale tulnud! Kuigi see selts on meie hea koosto\u0308o\u0308partner, ei kuulu leelokandlega lipp neile, vaid kuningriigipa\u0308evalistele enestele! Just ajaloo ma\u0308lu ellua\u0308ratamist see lipp taotlebki. Lisaks pakkus harivat teavet samas lehvinud Ingerimaa lipp ning nende maa-alade maakaardid. Siingi oleme ta\u0308nulikud Setomaa vallale, kes tellis endale ajaloolise maakonna kaardi, millest Regio meilegi koopia valmistas ja Eesti Ingerimaa oma peale selle. Need maalapid on u\u0308hise traagilise saatusega."}, {"text_idx": "#000011", "text": "Petserimaa Suveu\u0308likooli telgis po\u0303les ku\u0308u\u0308nal setode ajaloolise Pu\u0308ha Ju\u0308ri ikooni ees. Me ei ole kaotanud lootust, et maiste ja taevaste jo\u0303udude u\u0308histoimel peatub su\u0308ndmuste laviin, mis ja\u0308a\u0308dvustab igaveseks Petserimaa eestlaste kodumaakonna lo\u0303hestatuse. Sestap saatis Tartu Rahu Po\u0303listamise Selts teistkordselt la\u0308kituse, mille saajaks oli Konstantinoopoli patriarhh Bartholemeos I. Soov oli, et patriarhaadi kogudused palvetaksid Pu\u0308ha Ju\u0308ri pa\u0308eval, 6. mail Petserimaa taasu\u0308hinemise eest!"}, {"text_idx": "#000012", "text": "Huvilised said telgis ja selle ees uudistada ja osta rahvuslikku ajaloolist tru\u0308kiso\u0303na ning laualippe. Nagu alati, oli infovahetus kahepoolne. Lisaks neljale po\u0303hiettekandele ra\u0308a\u0308kis tartlasest jo\u0303elaevnik Indrek Sa\u0308rg petserimaalaste muistsest kaubateest Velikajana tuntud, kuid ajalooliselt Emajo\u0303e nime kandnud jo\u0303est, mis keskajal oli laevatatav Pihkvast Pa\u0308rnuni. Just killuke petserimaalasi olid need, kes La\u0308a\u0308nemaale u\u0308mberasujatena kasutasid oma mootorpaatidega veel 90 aastat tagasi seda kuulsat Hansa kaubateed, kuigi pidid Viljandi ja\u0308rvest Ta\u0308nassilma jo\u0303eni pisut maadpidi jo\u0303udma."}, {"text_idx": "#000013", "text": "U\u0308ks ku\u0308laline ra\u0308a\u0308kis oma ema jutu ja\u0308rgi sellest, et pisut enne viimast suurt so\u0303da ku\u0308lastas Eesti kaitseva\u0308e u\u0308lemjuhataja Missot ja kinnitas peolauas rahvale, et Eesti vo\u0303itleb oma vabaduse eest viimse veretilgani ega loovuta kellelegi jalata\u0308it maad. Kui peoperenaisest ema oleks teadnud, et mo\u0303ned pa\u0308evad hiljem mu\u0308u\u0308di baaside lepinguga Eesti naaberriigile maha, poleks ta ko\u0303rgele so\u0303jamehele su\u0308u\u0308a andnud."}, {"text_idx": "#000014", "text": "Meie telki ku\u0308lastas veteranpoliitik Ju\u0308ri Adams, kes on tuntud meie po\u0303hiseaduse u\u0308he va\u0308ljato\u0308o\u0308tajana. Riigimehelik tarkus paigutas sinna ettena\u0308gelikult paragrahvi 122, milles ma\u0308a\u0308ratleti Eesti idapiir. Ju\u0308ri Adamsi noorusaeg mo\u0308o\u0308dus o\u0303petajana Petserimaal, millest on talle ja\u0308a\u0308nud helged ma\u0308lestused. Petserimaa so\u0303brana on ta alati koos Inara Luigasega ha\u0308a\u0308letanud uue piirilepingu vastu. Jo\u0303ulurahuvalitsuse ministrina tunneb ta piinlikkust selleaegse valitsusjuhi poolt Helsingis 1994. aastal ainuisikuliselt tehtud avalduse pa\u0308rast. Selles kutsuti po\u0303hiseaduse rikkumisele, mis viis Petserimaale hukatusliku, kuid seni o\u0303nneks jo\u0303ustumata loovutusliku piirilepingu koostamisele. Teeme ko\u0303ik selle nimel, et seda kunagi ei juhtuks."}, {"text_idx": "#000015", "text": "Oma ta\u0308nukirja ja laualipuga tunnustasime vastset u\u0308lemsootskat Rein Ja\u0308rvelille ja u\u0308rituse superorganisaatorit Aarne Leimat. Ta\u0308nuso\u0303nad seto so\u0303irameistritele ja ku\u0308u\u0308slaugukasvatajatele, kelle kaubana\u0308idised ra\u0308ndasid koos meiega ka Tartusse. Petserimaa vabadussamba heaks kogutud eurod ootavad u\u0308leandmist, aga meie kasutuses olev konto ei to\u0308o\u0308ta. Sama kurdavad ka ulgueestlased eesotsas Ju\u0308ri Toomepuuga, kes samuti annetust soovivad teha."}]